b'\n_START_ARTICLE_\nRoselia\n_START_SECTION_\nBiolo\xc5\xa1ke karakteristike\n_START_PARAGRAPH_\nRoselia izgleda kao \xc5\xbeiva biljka. Njeno tijelo zelene je boje, i ima tri \xc5\xa1iljate izrasline na glavi. Nosi dvije ru\xc5\xbee u svojim rukama koje se nalaze tamo gdje bi se trebale nalaziti \xc5\xa1ake; jedna je plava i jedna crvena (poput Jumpluffa). Fizi\xc4\x8dki gledano, Roselia je veoma malena Pok\xc3\xa9mon-biljka sa sitnim, nezna\xc4\x8dajnim nogama prekrivenima jednim listom koji nalikuje na suknju (poput tijela Gardevoira)._NEWLINE_Roselia je odre\xc4\x91ena u ve\xc4\x87ini slu\xc4\x8dajeva svojim cvjetovima. Cvjetovi otpu\xc5\xa1taju opu\xc5\xa1taju\xc4\x87i miris koji donosi mir u \xc5\xbeiva bi\xc4\x87a. \xc5\xa0to je sna\xc5\xbenija aroma, znak je da je Roselia zdrava, i Roseliji koja pije izvorsku vodu bogatu hranjivim tvarima cvjetaju posebno ljupki cvjetovi. Zato se Roseliju naj\xc4\x8de\xc5\xa1\xc4\x87e pronalazi u mjestima koja su daleko od svijeta, nedirnuta ljudskom rukom._NEWLINE_Cvjetovi, kao i ostatak Roselijina tijela, koriste se kao oru\xc5\xbeje u borbi. Roselia koristi aromu koju cvjetovi otpu\xc5\xa1taju kako bi protivnike u\xc4\x8dinila nemarnima. No sama aroma mo\xc5\xbee se upotrijebiti kao tehnika Aromaterapije (Aromatherapy), koja lije\xc4\x8di Roseliju i njene \xc4\x8dlanove grupe od status efekata kao \xc5\xa1to su to Spavanje i Paraliza. Pok\xc3\xa9moni u divljini ponekad \xc5\xbeele ukrasti cvjetove na Roselijinim rukama, pa Roselia ispaljuje o\xc5\xa1tre bodlje (skrivene u cvjetovima) poput projektila na protivnike. Ove bodlje koriste i treneri u borbama. Jo\xc5\xa1 jedan napad koji koristi ove cvjetove jest napad Plesa latica (Petal Dance). Dodu\xc5\xa1e, ovo je riskantan napad; nakon \xc5\xa1to Roselia protivnika napadne Plesom latica po drugi ili tre\xc4\x87i put, postane veoma umorna, do te mjere da se zbuni. Jo\xc5\xa1 jedna metoda napada jest da Roselia upotrijebi Pove\xc4\x87avanje (Growth) kako bi pove\xc4\x87ala svoj Special Attack status, i onda upotrijebi Ples latica, \xc4\x8caroban list (Magical Leaf), koji uvijek pogodi protivnika bez proma\xc5\xa1aja, ili Giga isu\xc5\xa1ivanje (Giga Drain), koji vra\xc4\x87aju Roselijine izgubljeno zdravlje.\n_START_SECTION_\nU videoigrama\n_START_PARAGRAPH_\nRoselia je relativno \xc4\x8dest Pok\xc3\xa9mon u Ruby i Sapphire videoigrama, ali ne i u Emerald, FireRed i LeafGreen verzijama._NEWLINE_Uglavnom, Roselia je Pok\xc3\xa9mon kojeg se rijetko upotrebljava u borbama. Ima veoma dobre Special Attack i Special Defense statuse, ali jako nizak Defense i HP, \xc5\xa1to ga \xc4\x8dini groznim Travnatim Pok\xc3\xa9monom, koji su poznati po njihovom neizmjernom HP-u i sna\xc5\xbenim napadima. Roselia ima \xc5\xa1iroku paletu napada koje u\xc4\x8di kroz stjecanje iskustva, te u\xc4\x8di novi napad nakon svake \xc4\x8detvrte razine._NEWLINE_Roselia je dvostruki tip Travnati/Otrovni Pok\xc3\xa9mon, pa u\xc4\x8di nekoliko napada koji se koriste da bi dosa\xc4\x91ivali protivnika, kao \xc5\xa1to su Omamljuju\xc4\x87a spora (Stun Spore), Travnati \xc5\xbevi\xc5\xbeduk (Grasswhistle), Toksin (Toxic) i Zametak pijavice (Leech Seed). Najbolje je nau\xc4\x8diti Roseliju ovim napadima kako bi se uzgajanjem prenijeli na Pok\xc3\xa9mone koji imaju bolje borbene sposobnosti kao \xc5\xa1to je Blissey._NEWLINE_Roselia ima visoku \xc5\xa1ansu da posjeduje sposobnost O\xc5\xa1trog vr\xc5\xa1ka (Poison Point), koja mo\xc5\xbee otrovati protivnika koji napadne Roseliu._NEWLINE_Jedan zna\xc4\x8dajniji trener koji koristi Roseliju jest Wally, lik iz Ruby, Sapphire i Emerald verzija, koji je glavni protivnik igra\xc4\x8da. Roselia se \xc4\x8de\xc5\xa1\xc4\x87e koristi u Pok\xc3\xa9mon Izlo\xc5\xbebama nego u Pok\xc3\xa9mon borbama.'